पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना कर्फ्यू और वैक्सीनेशन के कारण एमबी अस्पताल के ब्लड बैंक पर आया रक्त संकट दूर करने के लिए यूसीसीआई और रक्तदाता युवा वाहिनी आगे आए हैं। दाेनाें संगठन शुक्रवार से रक्तदान शिविर की शुरुआत करेंगे और इसी माह में 1-1 हजार यूनिट रक्तदान का लक्ष्य तय किया है। यूसीसीआई अध्यक्ष कोमल कोठारी और सीएसआर सदस्य उमेश मनवानी ने बताया कि लक्ष्य पूरा करने के लिए यूसीसीआई के शिविर की शुरुआत शुक्रवार काे संस्थान परिसर से होगी। इसके बाद शनिवार से लगातार मादड़ी इंडस्ट्रियल एरिया की औद्याेगिक इकाइयाें में शिविर लगाएंगे।
राउंड टेबल इंडिया, लेडीज सर्कल इंडिया और लाइफ लाइन की ओर से भी शिविर लगेंगे। राउंड टेबल के दीपेश कोठारी और लाइफलाइन के उमेश मनवानी ने बताया कि आरके माॅल के सामने शनिवार काे रक्तदान शिविर लगाएंगे। इधर, रक्तदाता युवा वाहिनी के अर्पित काेठारी ने बताया कि शहर में शुक्रवार से रक्तदान शिविर की शुरुआत की जाएगी। काफी युवा संगठन से जुड़े हुए हैं। ऐसे में इस माह 1000 यूनिट रक्तदान का लक्ष्य लिया है।
चाहिए ऐसे रक्तदाता : 20 मिनट में रक्तदान करने पहुंची शिक्षिका
रक्तदाता युवा वाहिनी के राेहित जाेशी ने बताया कि एमबी हाॅस्पिटल में भर्ती मरीज की तबीयत बुधवार काे अचानक बिगड़ गई थी। डाॅक्टर ने अर्जेंट ओ निगेटिव ग्रुप वाले ब्लड की जरूरत बताई। परेशानी यह थी कि यह ब्लड ग्रुप रेयर है। परिजनों ने वाहिनी सदस्यों काे पास फाेन किया। खाेजबीन में सामने आया कि बाेहरा गणेश जी चाैराहा निवासी शिक्षिका भावना पुखराज का ब्लड ग्रुप ओ निगेटिव है। संपर्क कर अर्जेंट जरूरत बताई ताे भावना 20 मिनट में हाॅस्पिटल आ गईं और रक्तदान किया। भावना राजसमंद जिले में कार्यरत हैं और अब तक 10 बार ब्लड डाेनेट कर चुकी हैं। वे बताती हैं- पापा और अपने जन्मदिन पर ब्लड डाेनेट करती हूं, लेकिन अपना ब्लड ग्रुप रेयर हाेने के कारण इतनी गुंजाइश रखती हूं कि अचानक किसी काे जरूरत पड़े ताे दे सकूं।
युवा माेर्चा चलाएगा रक्तदान और प्लाज्मा डाेनेशन के लिए अभियान
भास्कर के अभियान के तहत उदयपुर के अस्पतालों में आई खून की कमी काे पूरा करने के लिए भाजपा युवा माेर्चा शहर जिला जागरूकता अभियान चलाएगा। माेर्चा के शहर जिलाध्यक्ष गजेंद्र भंडारी ने बताया कि अभियान की शुरुआत गुरुवार से हाेगी। इसमें युवा माेर्च की टीम रक्तदान और प्लाज्मा डोनेशन के लिए लोगों को जागरूक करेगी। टीक मे सदस्य भी डोनेशन करेंगे। कोरोना और कर्फ्यू की पाबंदियों के चलते इन दिनाें रक्तदान न के बराबर हो रहा है। ऐसे में रक्तदान समय की बड़ी जरूरत है। इसके लिए मंडल स्तर पर युवा माेर्चा पदाधिकारियों काे जिम्मेदारी दी गई। काेराेना काल में युवा माेर्चा शहर में कई बड़े रक्तदान शिविर रख चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn